32. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 105/3/1156 της 4/13 Ιουν. 1984 (ΦΕΚ Β΄ 383) (Διόρθ. σφαλμ. στο ΦΕΚ Β΄ 501/24-784) Κανονισμός λειτουργίας του Κλάδου Προνοίας του Επικουρικού Ταμείου Εργατών Μετάλλου. Έχοντας υπόψη: 1.Τις διατάξεις του άρθρ. 19 του Νόμ. 1384/83 (ΦΕΚ 106/5.8.83 τ. Α΄). 2.Τις διατάξεις του άρθρ. 14 του Νόμ. 1266/82 (ΦΕΚ 81/1982 τ. Α΄). 3.Τις διατάξεις του άρθρ. 9 του Π.Δ. 574/82 (ΦΕΚ 104/82 τ. Α΄). 4.Τη 1564/82 κοινή απόφαση του Πρωθυπουργού και του Υπουργού Κοινωνικών Ασφαλίσεων (ΦΕΚ 833/82). 5.Τη γνωμοδότηση του Σ.Κ.Α. που πάρθηκε κατά την 1/11.4.84 συνεδρίασή του της ΚΓ΄ περιόδου, αποφασίζουμε: Εγκρίνουμε τον κανονισμό λειτουργίας, του Κλάδου Προνοίας του Επικουρικού Ταμείου Εργατών Μετάλλου (Ε.Τ.Ε.Μ.) που συστήθηκε με το άρθρ. 19 του Νόμ. 1384/83, ο οποίος έχει ως εξής: (Αντί για τη σελ. 2008,181) Σελ. 2008,181(α) Τεύχος 1327 Σελ. 97 Ταμείο Προνοίας Εργατοϋπαλλήλων Μετάλλου(ΤΑΠΕΜ) 39.Ο.ι.31-32 «ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΛΑΔΟΥ ΠΡΟΝΟΙΑΣ ΕΤΕΜ» Τρόπος είσπραξης εισφοράς Άρθρ.1.-1.Η προβλεπόμενη από την παρ. 3 του άρθρ. 19 του Νόμ. 1384/83 εισφορά του ασφαλισμένου υπέρ του Κλάδου Προνοίας του ΕΤΕΜ παρακρατείται από τις αποδοχές που καταβάλλονται σ’ αυτόν από τον εργοδότη κάθε μήνα. 2.Για την παρακράτηση της εισφοράς, την απόδοσή της στο Ταμείο, τη βεβαίωση και τον έλεγχο, τις συνέπειες της καθυστέρησης, τα πρόσθετα τέλη και τον τρόπο αναγκαστικής είσπραξης εφαρμόζονται ανάλογα οι διατάξεις των άρθρ. 11, 13, 14, 15, 16, 17, 18 και 19 του Β.Δ. 451/1972 όπως ισχύουν κάθε φορά. Δικαιούχοι Άρθρ.2.-Δικαιούχοι εφάπαξ βοηθήματος του Κλάδου Προνοίας είναι: α.Οι ασφαλισμένοι του Ταμείου που  θα συνταξιοδοτηθούν από το φορέα κύριας ασφάλισης και από το Ταμείο για πρώτη φορά λόγω γήρατος ή ισόβιας ή αόριστης διάρκειας αναπηρίας από την 1η Οκτ. 1984 και μετά  β.Τα μέλη οικογένειας του ασφαλισμένου που δικαιούνται σύνταξη, εφόσον ο θάνατος του επέλθει μετά την 30.9.1984. Σε περίπτωση δικαιοδόχων περισσότερων από έναν, το ποσό του εφάπαξ βοηθήματος κατανέμεται μεταξύ τους κατά την αναλογία του ποσού της δικαιούμενης σύνταξης. Προϋποθέσεις Άρθρ.3.-«1.α.Επιφυλασσομένων των διατάξεων του προηγούμενου άρθρου, ως πρόσθετη προϋπόθεση για τη λήψη του εφάπαξ βοηθήματος απαιτείται η καταβολή από τον ασφαλισμένο στον κλάδο Προνοίας, από 1.10.83 και μετά, εισφορών για ισάριθμες μέρες εργασίας με εκείνες που έχει πραγματοποιήσει για το ίδιο χρονικό διάστημα στην ασφάλιση του ΕΤΕΜ. β.Οι εισφορές αυτές δεν μπορεί σε κάθε περίπτωση να είναι κατώτερες: α.Από 1.10.83 μέχρι 1.10.88 των 300 ημερών ασφάλισης συνολικά η 60 για κάθε χρόνο της πενταετίας αυτής. β.Για τα έτη έως το 2.002 απαιτούνται συνολικά οι πιο κάτω ημέρες ασφάλισης στον κλάδο Πρόνοιας: Από 1.10.1988-31.12.1988   350 ημέρες Από 1.1.1989-31.12.1989     500 ημέρες Από 1.1.1990-31.12.1990     750 ημέρες Από 1.1.1991-31.12.1991 1000 ημέρες Από 1.1.1992-31.12.1992 1250 ημέρες Από 1.1.1993-31.12.1993 1500 ημέρες Από 1.1.1994-31.12.1994 1750 ημέρες Από 1.1.1995-31.12.1995 2000 ημέρες Από 1.1.1996-31.12.1996 2250 ημέρες Από 1.1.1997-31.12.1997 2500 ημέρες Σελ. 2008,182(α) Τεύχος 1327 Σελ. 98 Από 1.1.1998-31.12.1998 2800 ημέρες Από 1.1.1999-31.12.1999 3100 ημέρες Από 1.1.2000-31.12.2000 3400 ημέρες Από 1.1.2001-31.12.2001 3700 ημέρες Από 1.1.2002-31.12.2002 4000 ημέρες Από την 1.1.2003 και μετά απαιτούνται συνολικά οι ίδιες ημέρες ασφάλισης στον κλάδο Πρόνοιας, όσων απαιτούνται για τη χορήγηση σύνταξης. γ.Σε περίπτωση χορήγησης σύνταξης αναπηρίας ή θανάτου και μέχρι το έτος 1993, για τη χορήγηση εφάπαξ βοηθήματος, απαιτούνται οι ίδιες προϋποθέσεις που αναφέρονται στον πιο πάνω πίνακα. Από το έτος 1993 και μετά απαιτούνται για τις περιπτώσεις αυτές οι ίδιες προϋποθέσεις που απαιτούνται από τον Κανονισμό παροχών του ΕΤΕΜ». Η παρ. 1 αντικαταστάθηκε ως άνω από την παρ 1 της 105/2477/29 Δεκ. 1988-20 Ιαν. 1989 (ΦΕΚ Β΄ 35) απόφ. Υπ. Υγείας, Πρόνοιας και Κοιν. Ασφαλίσεων. 2.Σε περίπτωση κοινού συντ/χου του ΕΤΕΜ με άλλο Ταμείο ή Κλάδο που χορηγεί εφάπαξ παροχή, το ποσό του εφάπαξ βοηθήματος που προβλέπεται από το άρθρ. 4 της απόφασης αυτής καθορίζεται αναλογικά για το κάθε Ταμείο, σύμφωνα με τη διάταξη του άρθρ. 12 του Νόμ. 1405/1983. Σε περίπτωση κοινού συντ/χου του ΕΤΕΜ με άλλο Επικουρικό Ταμείο που δεν χορηγεί εφάπαξ παροχή, το ποσό εφάπαξ βοηθήματος που βαρύνει τον Κλάδο είναι ανάλογο με το ποσό της σύνταξης που βαρύνει το ΕΤΕΜ. 3.Σε περίπτωση που ο ασφαλισμένος δεν θα συμπληρώσει προϋποθέσεις για σύνταξη από το ΕΤΕΜ ή άλλο Επικουρικό Ταμείο, οι καταβληθείσες στον Κλάδο Προνοίας εισφορές, επιστρέφονται στο δικαιούχο άτοκα σύμφωνα με τις προϋποθέσεις και τη διαδικασία του άρθρ. 10 του Β.Δ. 26/67, όπως τροποποιήθηκε με το άρθρ. 6 του Π.Δ. 817/78. 39.Ο.ι.32 Ταμείο Προνοίας Εργατοϋπαλλήλων Μετάλλου(ΤΑΠΕΜ) Ποσό εφάπαξ βοηθήματος Άρθρ.4.-«1.Το ποσό του εφάπαξ βοηθήματος μετά τη λήξη της πρώτης τριετίας (1.10.198430.9.1987) καθορίζεται σε 18 βασικές μηνιαίες συντάξεις. Το ποσό αυτό και μετά από πάροδο τριών ετών δύναται να τροποποιηθεί με απόφαση του Υπουργού Υγείας, Πρόνοιας και Κοινωνικών Ασφαλίσεων, μετά από σύμφωνη γνώμη του Διοικητικού Συμβουλίου του ΕΤΕΜ. 2.Το ΕΤΕΜ δύναται μαζί με την έκδοση προσωρινής απόφασης για συνταξιοδότηση να καταβάλει στους δικαιούχους κατά την κρίση του Δ.Σ. και μέρος του εφάπαξ βοηθήματος, που δεν μπορεί να υπερβαίνει το ποσό των 180.000 δρχ.». Οι παρ. 1 και 2 αντικαταστάθηκαν ως άνω από την παρ. 2 της 105/2477/29 Δεκ. 1988-20 Ιαν. 1989 (ΦΕΚ Β΄ 35) απόφ. Υπ. Υγείας, Πρόνοιας και Κοιν. Ασφαλίσεων. 3.Το βασικό ποσό υπολογίζεται σύμφωνα με τις διατάξεις του άρθρ 7 παρ. 1, 2 και 3 του Β.Δ. 26/67, όπως τροποποιήθηκε από τις διατάξεις των παρ. 1 και 2 του άρθρ 5 του Π.Δ. 817/78. Τρόπος απονομής Άρθρ.5.-1.Η αίτηση για συνταξιοδότηση με την οποία υποβάλλονται και τα απαιτούμενα δικαιολογητικά που θα καθορίσει το Δ.Σ. του ΕΤΕΜ, επέχει θέση αίτησης και για την απονομή του βοηθήματος. 2.Η απονομή του βοηθήματος γίνεται από το ίδιο όργανο που απονέμει τη σύνταξη και με την ίδια διαδικασία. Οι προθεσμίες και τα ένδικα μέσα που ισχύουν κάθε φορά για τις οριστικές συντάξεις, ισχύουν και για την περίπτωση του εφάπαξ βοηθήματος. Περιορισμοί Άρθρ.6.-Απαγορεύεται η συντηρητική ή αναγκαστική κατάσχεση του εφάπαξ βοηθήματος καθώς και η για οποιοδήποτε λόγο εκχώρησή του σε τρίτους. 